CELEX: 32010D0633
Language: et
Date: 2010-10-22 00:00:00
Title: 2010/633/EL: Komisjoni otsus, 22. oktoober 2010 , millega muudetakse otsust 93/152/EMÜ milles sätestatakse rutiinse vaktsineerimise programmide raames kasutatava Newcastle’i haiguse vastase vaktsiini kriteeriumid (teatavaks tehtud numbri K(2010) 7109 all)  EMPs kohaldatav tekst

23.10.2010   
            
            
               ET
            
            
               Euroopa Liidu Teataja
            
            
               L 279/33
            
         KOMISJONI OTSUS,
   22. oktoober 2010,
   millega muudetakse otsust 93/152/EMÜ milles sätestatakse rutiinse vaktsineerimise programmide raames kasutatava Newcastle’i haiguse vastase vaktsiini kriteeriumid
   (teatavaks tehtud numbri K(2010) 7109 all)
   (EMPs kohaldatav tekst)
   (2010/633/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (1) eriti selle III lisa punkti 2,
   ning arvestades järgmist:
   
               (1)
            
            
               Komisjoni otsuses 93/152/EMÜ (2) on sätestatud teatavad eeskirjad rutiinse vaktsineerimise programmide raames vaktsineerimiseks kasutatava Newcastle’i haiguse vastase vaktsiini kohta.
            
         
               (2)
            
            
               Eelkõige on selles otsuses sätestatud kriteeriumid, mida tuleb täita intratserebraalse patogeensuse indeksi (ICPI) osas Newcastle’i haiguse viirusetüves, mida kasutatakse selle haiguse vastastel nõrgestatud elusvaktsiinidel ja inaktiveeritud vaktsiinidel.
            
         
               (3)
            
            
               Euroopa Parlamendi ja nõukogu 6. novembri 2001. aasta direktiivis 2001/82/EÜ (veterinaarravimeid käsitlevate ühenduse eeskirjade kohta) (3) on sätestatud teatavad nõuded immunoloogiliste veterinaarravimite kohta, sealhulgas nõuded ohutuskatsete tegemiseks.
            
         
               (4)
            
            
               Vaktsiinide tootmises aset leidnud tehnilisi arenguid silmas pidades, eelkõige arvestades inaktiveerimise meetodeid ning direktiivis 2001/82/EÜ ja Euroopa farmakopöas sätestatud nõudeid, on seega asjakohane jätta välja praegu otsuse 93/152/EMÜ artikli 1 punktis b sätestatud inaktiveeritud vaktsiinide puhul kehtiv nõue, mis käsitleb intratserebraalse patogeensuse indeksit (ICPI) Newcastle’i haiguse viiruse tüves, mida kasutatakse Newcastle’i haiguse vastastes vaktsiinides.
            
         
               (5)
            
            
               Otsust 93/152/EMÜ tuleks vastavalt muuta.
            
         
               (6)
            
            
               On asjakohane sätestada käesoleva otsuse kohaldamise kuupäev, et viia see vastavusse komisjoni määruse (EÜ) nr 798/2008 (4) (mida on muudetud määrusega (EL) nr 955/2010) (5) kohaldamise kuupäevaga, millega viiakse sisse vastavad muudatused Newcastle’i haiguse vastase inaktiveeritud vaktsiini kriteeriumidesse, kui vaktsiini kasutatakse kolmandates riikides,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 93/152/EMÜ artikli 1 punkt b jäetakse välja.
   Artikkel 2
   Käesolevat otsust kohaldatakse alates 1. detsembrist 2010.
   Artikkel 3
   Käesolev otsus on adresseeritud liikmesriikidele.
   
      Brüssel, 22. oktoober 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 343, 22.12.2009, lk 74.
   
      (2)  EÜT L 59, 12.3.1993, lk 35.
   
      (3)  EÜT L 311, 28.11.2001, lk 1.
   
      (4)  ELT L 226, 23.8.2008, lk 1.
   
      (5)  Vt käesoleva Euroopa Liidu Teataja lk 3